Preben Bang Henriksen (V), 2024-05-21:
Det er et glimrende forslag.
De kontrolleres med hensyn til arbejde og tilskud af Civilstyrelsen.
Så er der advokaterne.
Der kan der ydes almindelig retshjælp.
Derfor opgiver de fleste advokatkontorer, eller mange gør i hvert fald, at søge om almindelig retshjælp.
Det gælder jo både trin 1, 2 og 3, og der skal bogføres og kontrolleres på mange forskellige måder.
Det er blevet alt for kompliceret et system.
En anden assistance, man kan få ved advokaterne, er fri proces, og en tredje mulighed er at gøre brug af klienternes retshjælpsforsikringer, der i vidt omfang dækker de tvistemål, de måtte være kommet i nærheden af.
Også på det sidste område må jeg bare sige, at mange advokatkontorer ikke gider at tage sig af sagerne, fordi man først skal vinde sagen i retten, og derefter skal man til at skændes med forsikringsselskabet i forhold til at blive honoreret bagefter.
Så summa summarum er der godt nok basis for forbedring i det her system.
Jeg synes, at SF's forslag her er en glimrende idé, og jeg tænker specielt på gældsrådgivning, hedder det vist.
Der er jo rigtig mange mennesker, der er kommet i alt for stor gæld og søger råd og vejledning om, hvordan de kan komme ud af den, og om akkordordninger og lignende.
Jeg mener, det bør indgå i det fri proces-udvalg, som af mig ubekendte årsager blev sat i stå i et par år.
Det var trist.
Jeg har dog hørt rygtet om, at det skulle være, fordi de pågældende embedsmand beskæftigede sig med andre ting.
Var det covid-19 eller noget i den retning?
Det må jeg jo også tage til efterretning, men jeg må glæde mig over, at vi nu har fået en justitsminister, der er klar til at sætte gang i arbejdet, for jeg synes, det her arbejde om fri proces og retshjælp er utrolig vigtigt.
Lad os tage et eksempel med en person, der kommer op på et advokatkontor i dag med en berettiget sag.
Hvis det er en privat person, kan han eller hun ikke trække moms fra, og vedkommende kan heller ikke trække udgiften fra i skat.
Der er en timeløn på i hvert fald ikke under 2.200 kr., hvis det kan gøre det.
I København er den langt højere.
Der må vi bare sige, at det jo udelukker sager i meget stort omfang, når først advokaten, hvad advokaten har pligt til, liner op, hvad det her kommer til at koste, vel at mærke, hvad det kommer til at koste, uanset om man har vundet eller tabt sagen.
Så rådgivningen bør i hvert fald for øjeblikket bør være: Glem det, hvis det trods alt er mindre beløb.
Det er skrækkeligt at stå her på Folketingets talerstolen og sige det, men jeg gør det, samtidig med at jeg trods alt siger, at der er behov for forbedring, og den forbedring er i form af en forbedring af retshjælpssituationerne, som jeg skitserede op, både dem, der er i advokatvagten og retshjælpskontorerne, og også dem, der er ved advokaterne, dvs. almindelig retshjælp, dvs. fri proces, og dvs. retshjælpsforsikringerne.
Der er i hvert fald basis for forbedring, i håb om at menigmand kan få sin ret, når vedkommende har ret, og det skorter det lidt på i dag, må jeg sige.
Som man kan høre, er jeg begejstret for at få det samtænkt med fri proces-udvalget, og det kan sagtens ske via en beretning, og det synes jeg vi skal sørge for.
Nu er det altid nemt at sige, at man gerne vil have en beretning.
Man burde vel også lige sige, hvad den så skulle indeholde.
Jeg tror nok, vi taler samme sprog i den her sag.
Så det vil være mit og Venstres udgangspunkt.
Tak for det.